CELEX: 22021D2213
Language: et
Date: 2021-11-26 00:00:00
Title: ELi-Egiptuse assotsiatsiooninõukogu soovitus nr 1/2021, 26. november 2021, millega lepitakse kokku ELi ja Egiptuse partnerluse prioriteetide kehtivuse pikendamises [2021/2213]

14.12.2021   
               
               
                  ET
               
               
                  Euroopa Liidu Teataja
               
               
                  L 447/8
               
            
         ELI-EGIPTUSE ASSOTSIATSIOONINÕUKOGU SOOVITUS nr 1/2021,
         26. november 2021,
         millega lepitakse kokku ELi ja Egiptuse partnerluse prioriteetide kehtivuse pikendamises [2021/2213]
         ELi-EGIPTUSE ASSOTSIATSIOONINÕUKOGU,
         võttes arvesse Euroopa – Vahemere piirkonna lepingut assotsiatsiooni loomiseks ühelt poolt Euroopa ühenduste ja nende liikmesriikide ning teiselt poolt Egiptuse Araabia Vabariigi vahel
         ning arvestades järgmist:
         
                     (1)
                  
                  
                     Euroopa – Vahemere piirkonna leping assotsiatsiooni loomiseks ühelt poolt Euroopa ühenduste ja nende liikmesriikide ning teiselt poolt Egiptuse Araabia Vabariigi vahel (1) (edaspidi „leping“) allkirjastati 25. juunil 2001 ja see jõustus 1. juunil 2004.
                  
               
                     (2)
                  
                  
                     Lepingu artikli 76 kohaselt on assotsiatsiooninõukogul õigus anda asjakohaseid soovitusi.
                  
               
                     (3)
                  
                  
                     Lepingu artikli 86 kohaselt võtavad lepinguosalised kõik üld- või erimeetmed, mida on vaja nende lepingust tulenevate kohustuste täitmiseks, ja nad hoolitsevad lepingus sätestatud eesmärkide saavutamise eest.
                  
               
                     (4)
                  
                  
                     Euroopa Liit ja Egiptus leppisid 25. juulil 2017 assotsiatsiooninõukogus kokku assotsiatsiooninõukogu soovituses nr 1/2017 (2) esitatud partnerluse prioriteetides, millest aastatel 2017–2020 partnerluses juhinduda.
                  
               
                     (5)
                  
                  
                     Pärast Euroopa Liidu saadetud kirja leppisid mõlemad lepinguosalised kokku, et kuni uute ajakohastatud partnerluse prioriteetide vastuvõtmiseni tuleks partnerluse tugevdamise eesmärgil pikendada suunava dokumendina ELi ja Egiptuse partnerluse prioriteetide kehtivust.
                  
               
                     (6)
                  
                  
                     Assotsiatsiooninõukogu töökorra artiklis 10 on sätestatud võimalus võtta istungitevahelisel perioodil mõlema lepinguosalise nõusolekul soovitusi vastu kirjaliku menetluse teel,
                  
               SOOVITAB JÄRGMIST:
         
            Artikkel 1
            Assotsiatsiooninõukogu soovitab kirjaliku menetluse teel, et assotsiatsiooninõukogus 25. juulil 2017 vastu võetud ELi ja Egiptuse partnerluse prioriteetide kehtivust pikendatakse seni, kuni assotsiatsiooninõukogu võtab vastu uued ajakohastatud partnerluse prioriteedid.
         
         
            Artikkel 2
            Käesolev soovitus jõustub selle vastuvõtmise päeval.
         
         
            Brüssel, 26. november 2021
            
               
                  ELi-Egiptuse assotsiatsiooninõukogunimel
               
               
                  Eesistuja
               
               Sameh Hassan SHOUKRY
            
         
         
            (1)  ELT L 304, 30.9.2004, lk 39.
         
            (2)  ELi-Egiptuse assotsiatsiooninõukogu 25. juuli 2017. aasta soovitus nr 1/2017, millega lepitakse kokku ELi ja Egiptuse partnerluse prioriteetides (ELT L 255, 3.10.2017, lk 26).